دپان یتھ زمانس منز ترُکن، اٹلی سٍتۍ جنگ سپدان اوس تہٕ عرب ٲسۍ اَتھ جنگس منزتُرکن لرِلوراِٹلی ہٕندِس فوجس سٍتۍ لڈان ، بن غازی نٲوۍ جایہ اوس اکھ عرب پہلوان روزان،أمِس ٲسۍ سَتھ نیچوۍ کٍنِسس أکِس اوسس ناو مصطفےٰ ۔جہادُک ڈُمہٕ ڈُمہٕ وزان وزانٕے درایہ مصطفےٰ سٕندۍ شٮ۪نہٕ وے بٲے جہادَس ،مصطفےٰ روٗد جہادٕ نِش لوب۔أمِس اوس مامہٕ تٕرِ بینہ سٍتۍ عشق گومُت، مامہٕ تٕرِ بینہ اوس ناو لیلےٰ۔ لیلا یہ ہُندمارٕ موت اوسُس جہادس نیرنس ٹھرِ یوان۔مول موج، بینہ سٲری لٔگِس لعنہٕ طعنہٕ کرنہ۔ نامردی تہٕ بے غٲرتی ہٕنزٕپامہٕ دِژہَس،جہادٕچ اہمیت تٲرہَس فِکرِ لیلےٰ ٲس یہ سورُے گفتگو بوزان ، تمہ و ون سارِنٕے تھی پنہٕ نِس عاشقس زِ جہادٕ وِزِ چھا نٔجدٕ موت لاگان، عام زنانن ہُند مَہر چھُ یوان زر تہٕ زیور مقررکرنہٕ اماپوز بہٕ چھس مُجٲہدکو ر ہرگاہ میون لول چھُے تیلہ چھَسے بہٕ پنُن مہر پانہٕ مقرر کران جہادس نیر تہٕ داہ دشمن کرُکھ مارٕ، یۅہے چُھ میون مُہر۔ یِتھٕ پٲٹھۍچھُ مصطفےٰ جہادس نیران، واریاہ دُشمن قتل کٔرِتھ چھُ چھۅکہٕ لد گٔژِھتھ بے ہوش گژھان ، لیلےٰ تہ چھے مردانہٕ رخ لٲگِتھ مٲدانِ جہادس منزآسان۔ سۅ چھے پنہٕ نِس چھۅکہٕ لد یاوَن رایس تُلان ، دارو دواکران تہٕ ٲخرس تس سٍتۍ خاندر کران۔